ડિનેરિયસ સાથે ખાલ દોથ્રાકીના દરિયે પ્રથમવાર સેક્સ માણે છે, આવુ રોજ બને છે, પણ ડિનેરિયસને ખાલ સાથે રોમાન્સ કરવો છે, જે તેની સેવિકા તેને સમજાવે છે અને ખાલ જેવા પાષાણ હ્દયના માનુષને પ્રેમમાં પીગળાવી દે છે. ખબરો મળે છે કે ડિનેરિયસ હવે માતા બનવાની છે. ઘોડાનુ માંસ ખવડાવવાની વિધિ કરવામાં આવે છે. ત્યાં સુધીમાં રાજા રોબર્ટને ખ્યાલ આવી જાય છે કે, ખલીસી ડિનેરિયસના પેટમાં સંતાન છે અને તેને મારવાનો પ્રથમ હુકમ તે સ્ટાર્કને આપે છે. પણ સ્ટાર્ક આ માટે મના કરે છે. રાજા પોતે જાય છે અને જંગલમાં ઘવાઈને આવતા બાદમાં તેમનું મૃત્યુ થાય છે. દોથ્રાકીયન્સના પરંપરાગત પ્રસંગ નિમિતે ટારગેરિયન્સ ડિનેરિયસના ગળા પાસે તલવાર રાખે છે, અને ખાલ પોતાની પ્રોમિસ ભૂલી ગયો છે, તે યાદ કરાવે છે અન્યથા ડિનેરિયસને મોત મીઠુ કરવું પડે. ખાલના આ તહેવારમાં લોહી પાડવાની મનાઈ હોવાથી તે પોતાના કમરપટ્ટામાં બંધાયેલા સોનાને આગમાં પીગળાવે છે અને ડિનેરિયસના ભાઈ ટારગેરિયન્સની માથે નાખવામાં આવે છે. ડિનેરિયસ આ બધુ મૂંગે મોંએ જોતી હોય છે, કારણ કે તે જાણવા માંગતી હોય છે કે શું તેનો ભાઈ પણ તેની માફક ડ્રેગન સંતાન છે ? પણ તેની તમામ ધારણાઓ ખોટી પડે છે. પોતાના ભાઈને મરેલો જોઈ તેની આંખમાંથી અશ્રુ નથી વહેતા તેટલી કઠણ હ્રદયની થઈ ગઈ છે.